Terowong SMART

Terowong Jalan Raya dan Pengurusan Air Banjir (Inggeris: Stormwater Management and Road Tunnel; kependekannya: SMART; kod: ) merupakan suatu struktur jalan dan perparitan yang terletak di Kuala Lumpur, Malaysia dan merupakan satu projek kebangsaan di negara tersebut. Panjang terowong tersebut adalah 9.7 kilometer tetapi laluan untuk kenderaan hanyalah 3.3 kilometer. Ia merupakan terowong lencongan air yang terpanjang di Asia Tenggara dan kedua terpanjang di Asia.

Objektif utama terowong ini adalah untuk menyelesaikan masalah banjir kilat di Kuala Lumpur dan juga untuk mengurangkan kesesakan trafik di sepanjang Jalan Sungai Besi dan jejambat Loke Yew di Pudu semasa waktu sesak. Secara asasnya, terowong ini mempunyai dua dek laluan sehala bagi kenderaan manakala ruang paling bawah adalah untuk laluan air.

Terowong ini bermula di tasik Kampung Berembang berdekatan dengan Sungai Klang di Ampang dan berakhir di tasik Taman Desa berdekatan Sungai Kerayong di Salak Selatan. Projek ini diketuai oleh kerajaan, termasuklah Lembaga Lebuhraya Malaysia (LLM) dan Jabatan Pengairan dan Saliran (JPS) dan juga satu syarikat pakatan kerjasama di antara Gamuda Berhad dan Malaysian Mining Corporation Berhad (MMC). 

Terowong SMART direkabentuk bagi kegunaan kenderaan ringan dengan ketinggian maksimum 2 meter serta had laju yang ditetapkan adalah 60 km/j. Motosikal serta kenderaan berat seperti lori dan bas tidak dibenarkan melalui terowong tersebut. Terowong ini telah dibuka kepada lalu lintas pada 7 April 2007 dan kadar tol yang dikenakan adalah sebanyak RM 3.00.

 Spesifikasi teknikal 
 Terowong laluan air 
Kos pembinaan: RM1,887 juta (AS$514.6 juta)
Panjang terowong: 
Diameter: 13.2 m (43.3 ft) (diameter luar)
Kaedah penerowongan: Mesin pengorek terowong (TBM)
Jenis TBM: Perisai buburan

 Terowong lebuh raya 
Panjang terowong: 
Jenis struktur: Dua tingkat
Jalan masuk dan keluar:  di Jalan Sultan Ismail dan Jalan Imbi
Panjang:   di Jalan Tun Razak
Laluan:  di Lebuhraya Kuala Lumpur–Seremban berdekatan Lapangan Terbang Sungai Besi dan Pusat Bandaraya berdekatan Bulatan Kg. Pandan

 Kadar tol 
KelasJenis kenderaanKadar(dalam RM)Nota1 Kereta persendirian(Kenderaan dengan dua gandar dan tiga atau empat roda (tidak termasuk teksi)) RM 10.00  dan  juga tersedia di plaza tol.4 TeksiRM 10.00 tersedia di plaza tol

 Galeri 

Rujukan

Pautan luar

Kategori:Terowong di Malaysia
Kategori:Lebuh raya di Malaysia
Kategori:Pengangkutan di Lembah Klang
Kategori:Pengangkutan di Kuala Lumpur